CELEX: 32011D1203(01)
Language: et
Date: 2011-12-02 00:00:00
Title: Komisjoni rakendusotsus, 2. detsember 2011 , millega muudetakse komisjoni otsust 2011/K 69/01, milles käsitletakse rahastamisotsuse vastuvõtmist 2011. aastaks ühenduse tervisevaldkonna teise tegevusprogrammi raames (aastateks 2008–2013) ja kõnealuse programmi meetmete rahalise toetusega seotud valiku-, toetuse andmise- ja muid kriteeriumeid

3.12.2011   
            
            
               ET
            
            
               Euroopa Liidu Teataja
            
            
               C 353/8
            
         KOMISJONI RAKENDUSOTSUS,
   2. detsember 2011,
   millega muudetakse komisjoni otsust 2011/K 69/01, milles käsitletakse rahastamisotsuse vastuvõtmist 2011. aastaks ühenduse tervisevaldkonna teise tegevusprogrammi raames (aastateks 2008–2013) ja kõnealuse programmi meetmete rahalise toetusega seotud valiku-, toetuse andmise- ja muid kriteeriumeid
   2011/C 353/08
   EUROOPA KOMISJON,
   võttes arvesse Euroopa Liidu lepingut ja Euroopa Liidu toimimise lepingut,
   võttes arvesse Euroopa Parlamendi ja nõukogu 23. oktoobri 2007. aasta otsust nr 1350/2007/EÜ, millega kehtestatakse ühenduse teine tervisevaldkonna tegevusprogramm (2008–2013), (1) eriti selle artikli 8 lõiget 1,
   võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (2) (edaspidi „finantsmäärus”), eriti selle artiklit 75,
   võttes arvesse komisjoni 23. detsembri 2002. aasta määrust (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (3) (edaspidi „rakenduseeskirjad”), eriti selle artiklit 90,
   võttes arvesse komisjoni 15. detsembri 2004. aasta otsust 2004/858/EÜ, millega asutatakse vastavalt nõukogu määrusele (EÜ) nr 58/2003 (4) täitevamet nimega Rahvatervise Programmi Täitevamet ühenduse rahvatervise valdkonna tegevusprogrammi juhtimiseks, eriti selle artiklit 6,
   ning arvestades järgmist:
   
               (1)
            
            
               Komisjon otsus 2011/K 69/01 (5) võeti vastu 22. veebruaril 2011.
            
         
               (2)
            
            
               Paljudes hankemenetlustes arvestati esialgu tekkinud säästudega või siis ei olnud nad edukad ja neid 2011. aastal ei rakendata. Seetõttu on vaja muuta eelarve jaotust otsuse 2011/K 69/01 I lisa punktis 2 osutatud eri rahastamismehhanismide vahel, et võimaldada suurema hulga projektide rahastamist.
            
         
               (3)
            
            
               Algselt erimeetmeteks eraldatud eelarve muudatused ületavad otsuse 2011/K 69/01 artiklis 5 sätestatud 20 % ja seega on käsitatavad vastuvõetud rahastamisotsuse oluliste muudatustena, mis nõuavad rahastamisotsuse muutmist. Eri rahastamismehhanismide suhtes tuleks kohaldada 20 %-st finantspaindlikkust.
            
         
               (4)
            
            
               See otsus on samuti otsuse 2011/K 69/01 I lisa punktis 2.4.1. nimetatud 2012. aasta esimeses pooles Taani eesistumise ajal toimuva eesistujariigi konverentsi rahastamisotsus.
            
         
               (5)
            
            
               Seetõttu tuleks otsust 2011/K 69/01 vastavalt muuta.
            
         
               (6)
            
            
               Käesoleva otsusega ettenähtud meetmed on kooskõlas programmi käsitleva otsuse artiklis 10 osutatud komitee arvamusega,
            
         ON TEINUD JÄRGMISE OTSUSE:
   Ainus artikkel
   Otsust 2011/K 69/01 muudetakse järgmiselt.
   
               1.
            
            
               Artikli 5 esimene lõik asendatakse järgmisega:
               I lisas nimetatud konkreetsete finantsmehhanismidega seotud toetuse summa kumulatiivseid muudatusi, mis ei ületa 20 % käesoleva otsusega igale eelarvereale kehtestatud toetuse ülempiirist, ei käsitata oluliste muudatustena tingimusel, et muudatused ei mõjuta märkimisväärselt töökava olemust ega eesmärke. See võib hõlmata käesoleva otsusega lubatud maksimaalse toetuse tõstmist 20 % võrra.
            
         
               2.
            
            
               Otsuse 2011/K 69/01 I lisa muudetakse järgmiselt.
               
                           a)
                        
                        
                           punktis 1.2. („Vahendid”) asendatakse neljas lõik järgmisega:
                           Järgmistes peatükkides esitatud summad on ligikaudsed. Vastavalt finantsmääruse rakenduseeskirjade artikli 90 lõikele 4 on igale rahastamismehhanismile eraldatud summas võimalikud väiksemad kõikumised.
                        
                     
                           b)
                        
                        
                           punktis 2.1. („Projektitoetused”) asendatakse esimese lõigu esimene lause järgmisega:
                           Projektitoetuste hinnanguline kogusumma on 7 050 000 eurot.
                        
                     
                           c)
                        
                        
                           punktis 2.4.1. („Eesistujariigi konverentsid – de jure monopol”) asendatakse viies lõik järgmisega:
                           Käesoleva töökava raames rahastatavad eesistujariigi konverentsid on järgmised: „European Brain Policy Forum; Ageing, Stroke and Alzheimer — finding innovative solutions”, mis toimub 2011. aasta novembris Poola eesistumise ajal, ning „EU High Level eHealth Conference”, mis toimub 2012. aasta mais Taani eesistumise ajal.
                        
                     
                           d)
                        
                        
                           punktis 2.6. („Hanked”) asendatakse esimene lõik järgmisega:
                           Hankeprojektide hinnanguline kogusumma on 15 353 028 eurot.
                        
                     
                           e)
                        
                        
                           punktist 3.2.1.1. („Tervisealase ebavõrdsuse vähendamine: tegevuskavade ja struktuurifondide projektide ettevalmistamine”) asendatakse kolmanda lõigu järel nurksulgudes olev sõna „Projektitoetus” sõnaga „Projektitoetused”.
                        
                     
         
      Brüssel, 2. detsember 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  ELT L 301, 20.11.2007, lk 3.
   
      (2)  EÜT L 248, 16.9.2002, lk 1.
   
      (3)  EÜT L 357, 31.12.2002, lk 1.
   
      (4)  ELT L 369, 16.12.2004, lk 73.
   
      (5)  http://ec.europa.eu/health/programme/docs/wp2011_en.pdf